Nik en Ruth Ripken is veterane in oorsese sendingwerk nadat hulle langer as 30 jaar ondervinding op die sendingveld opgedoen het. Gedurende dié tyd het hulle saam met hulle drie seuns in Oos- en Suidelike Afrika sendingwerk gedoen. Hulle werk reeds sedert 1991 in lande wat hoofsaaklik as ‘geslote lande’ bekendstaan. Hulle moes ook die dood van hulle 16-jarige seun as gevolg van ’n asma-aanval op Paassondag in 1997, en die dood van vele Christen-bekeerlinge in Moslemlande, verwerk. Kort na die dood van hulle seun het die Ripkens ’n wêreldwye pelgrims-tog onder vervolgde gelowiges begin om die Bybelse begrip rakende sendingwerk te herower; veral rakende hoe om getuies te wees en huiskerke te plant in omgewings waar marteling en vervolging aan die orde van die dag is.
Hoe kan JUIG!-lesers ander help om hierdie gelowiges te onthou?
Nik: Ons praat van vervolgde gelowi-ges met die klem op vervolging eerder as om oor gelowiges wat vervolg word, te praat. Moenie vir hulle jammer voel nie. Ondersteun hulle eerder met julle gebede, briewe en gawes. Maak jou kerk daarvan bewus deur Geopende Deure uit te nooi. Skenk donasies aan veldwerkers of teken as vennoot aan. Die belangrikste is egter om nie die vryheid om oor Christus te getuig, waarvoor hier-
die gelowiges sterf, te vermors nie!
Vir meer inligting oor Nik en Ruth se bediening, besoek www.nikripken.com .
Om Nik se nuwe boek, ‘The Insa-nity of God’ te koop, kontak Geopende Deure, Suid-Afrika.